ΚΟΙΝΗ ΘΕΣΗ (ΕΚ) αριθ. 48/94 η οποία καθορίστηκε από το Συμβούλιο στις 22 Δεκεμβρίου 1994 για τη θέσπιση της οδηγίας 94/. . ./ΕΚ του Ευρωπαϊκού Κοινοβουλίου και του Συμβουλίου σχετικά με τη χρήση προτύπων για τη μετάδοση τηλεοπτικού σήματος (94/C 384/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 57 παράγραφος 2, το άρθρο 66 και το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

ότι με τις αποφάσεις 89/337/ΕΟΚ (4), και 89/630/ΕΟΚ (5) του Συμβουλίου, η Κοινότητα αναγνώρισε τη στρατηγική σημασία των υπηρεσιών της προηγμένης τηλεόρασης και της τηλεόρασης υψηλής ευκρίνειας (High Definition Television - HDTV) για την ευρωπαϊκή βιομηχανία ηλεκτρονικών συσκευών ευρείας κατανάλωσης και για τις ευρωπαϊκές βιομηχανίες τηλεόρασης και κινηματογράφου και δημιούργησε το πλαίσιο στρατηγικής για την εισαγωγή προηγμένων τηλεοπτικών υπηρεσιών και υπηρεσιών HDTV στην Ευρώπη 7

ότι οι στόχοι της στρατηγικής για την εισαγωγή της HDTV στην Ευρώπη αποτελούν αναπόσπαστο τμήμα της κοινοτικής πολιτικής στο χώρο των οπτικοακουστικών μέσων, για την οποία θα πρέπει να τονισθεί εκ νέου η σημασία της οδηγίας 89/552/ΕΟΚ του Συμβουλίου της 3ης Οκτωβρίου 1989 για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (6) 7 ότι πρέπει να λαμβάνονται υπόψη και οι άλλοι στόχοι της πολιτικής αυτής στα πλαίσια της προοπτικής της ανάπτυξης του ευρωπαϊκού οπτικοακουστικού δυναμικού, ιδίως δε οι διαρθρωτικοί στόχοι, όπως η ανάπτυξη της παραγωγής σε χώρες ή περιφέρειες με πλέον περιορισμένο οπτικοακουστικό δυναμικό 7

ότι η οδηγία 92/38/ΕΟΚ του Συμβουλίου της 11ης Μαΐου 1992 για τη θέσπιση προτύπων για τη δορυφορική μετάδοση τηλεοπτικών σημάτων (7) θέσπισε ένα ρυθμιστικό πλαίσιο προτύπων για προηγμένες υπηρεσίες τηλεοπτικής εκπομπής για τηλεοπτικά προγράμματα βασισμένο στο πρότυπο HD-MAC (8) για τις ευρωπαϊκές δορυφορικές και καλωδιακές μεταδόσεις όσον αφορά την μη πλήρως ψηφιακή HDTV και στο πρότυπο D2-MAC (9) για τις άλλες μη πλήρως ψηφιακές δορυφορικές και καλωδιακές μεταδόσεις ευρείας οθόνης σε σχήμα 16 : 9 7

ότι η απόφαση 93/424/ΕΟΚ του Συμβουλίου της 22ας Ιουλίου 1993 σχετικά με την θέσπιση σχεδίου δράσης σχετικά με την εισαγωγή προηγμένων τηλεοπτικών υπηρεσιών στην Ευρώπη (10) αποσκοπεί στην προώθηση του σχήματος ευρείας οθόνης 16 : 9 (625 ή 1250 γραμμές), ανεξάρτητα από το χρησιμοποιούμενο ευρωπαϊκό τηλεοπτικό πρότυπο και ανεξάρτητα από τη μέθοδο εκπομπής (επίγεια, δορυφορική ή καλωδιακή) 7

ότι το άρθρο 7 της οδηγίας 92/38/ΕΟΚ κάλεσε την Επιτροπή να υποβάλει εκθέσεις σχετικά με τις συνέπειες της εφαρμογής της οδηγίας αυτής, την εξέλιξη της αγοράς, και ιδίως τη διείσδυση στην αγορά, η οποία υπολογίζεται βάσει αντικειμενικών κριτηρίων, και τη χρησιμοποίηση της κοινοτικής χρηματοδότησης και να υποβάλει προτάσεις προς το Συμβούλιο για την προσαρμογή της οδηγίας προς τις εξελίξεις αυτές εφόσον είναι απαραίτητο 7

ότι, για την επίτευξη των κοινοτικών στόχων που καθορίζονται στις προαναφερόμενες αποφάσεις και για τη συμβολή στην καλή λειτουργία της εσωτερικής αγοράς, όπως προβλέπεται στο άρθρο 7α της συνθήκης, στον τομέα της εκπομπής τηλεοπτικού σήματος, πρέπει να ληφθούν μέτρα για τη θέσπιση κοινού σχήματος για μεταδόσεις ευρείας οθόνης 7

ότι το σχήμα εικόνας ευρείας οθόνης 16 : 9 έχει υιοθετηθεί σε παγκόσμιο επίπεδο από τη διεθνή ένωση τηλεπικοινωνιών (International Telecommunication Union - ITU) (11) για την HDTV και ότι είναι επιθυμητό και δυνατό να αναπτυχθεί η αγορά για προηγμένες τηλεοπτικές υπηρεσίες και προϊόντα που έχουν το ίδιο σχήμα εικόνας ευρείας οθόνης 16 : 9 7

ότι, για τους σκοπούς της παρούσας οδηγίας, μία υπηρεσία τηλεόρασης ευρείας οθόνης πρέπει να πληροί, κάποιες στοιχειώδεις απαιτήσεις, δηλαδή να χρησιμοποιεί σύστημα μετάδοσης που μεταδίδει επαρκείς πληροφορίες ούτως ώστε ένας εξειδικευμένος δέκτης να παρουσιάζει εικόνα σε ολόκληρη την οθόνη, με πλήρη κατακόρυφη διαχωριστική ικανότητα, και ότι, για τους ίδιους σκοπούς μια υπηρεσία τηλεόρασης η οποία χρησιμοποιεί μετάδοση «letterbox» σε οθόνη 4 : 3 και η οποία δεν πληροί το ανωτέρω στοιχειώδες κριτήριο δεν θα πρέπει να θεωρείται ως υπηρεσία τηλεόρασης ευρείας οθόνης 7

ότι, προς το παρόν, οι τηλεοπτικές υπηρεσίες παρέχονται στις κατοικίες με επίγεια, με δορυφορικά και με καλωδιακά συστήματα και ότι πρέπει να διατεθούν προηγμένες υπηρεσίες ευρείας οθόνης στο μεγαλύτερο δυνατό αριθμό θεατών 7

ότι τα καλωδιακά τηλεοπτικά δίκτυα και οι τεχνικές τους χωρητικότητες, όπως ορίζονται από τα κράτη μέλη, είναι σημαντικά στοιχεία της τηλεοπτικής υποδομής πολλών κρατών μελών και θα έχουν κρίσιμη σημασία για το μέλλον των προηγμένων τηλεοπτικών υπηρεσιών 7

ότι τα συστήματα κεντρικής κεραίας, όπως καθορίζονται από τα κράτη μέλη, δεν θίγονται από την παρούσα οδηγία 7

ότι είναι απαραίτητο να καθιερωθούν κοινά πρότυπα για την ψηφιακή μετάδοση τηλεοπτικού σήματος, είτε μέσω καλωδίου είτε μέσω δορυφόρου είτε με επίγεια συστήματα, ώστε να καταστεί δυνατός ο αποτελεσματικός ανταγνωνισμός υπό συνθήκες ελεύθερης αγοράς και ότι τούτο θα επιτευχθεί καλύτερα εάν το σχετικό έργο ανατεθεί σε αναγνωρισμένο ευρωπαϊκό οργανισμό τυποποίησης, λαμβανομένων υπόψη, ενδεχομένως, των σχετικών αποτελεσμάτων των τρεχουσών διαδικασιών για την αναζήτηση συναίνεσης μεταξύ των παραγόντων της αγοράς 7

ότι είναι σκόπιμο τα πρότυπα αυτά να καταρτισθούν εγκαίρως και πριν εισαχθούν στην αγορά υπηρεσίες συνδεόμενες με την ψηφιακή τηλεόραση 7

ότι η υπό όρους πρόσβαση αποτελεί σημαντικό ζήτημα για τους καταναλωτές και τους φορείς παροχής τηλεοπτικών υπηρεσιών επί πληρωμή καθώς και για τους κατόχους δικαιωμάτων εκμετάλλευσης των προγραμμάτων 7

ότι με μια ευρεία διαδικασία διαλόγου, με συμμετοχή των ενδιαφερομένων οικονομικών παραγόντων στην ευρωπαϊκή αγορά επιτεύχθηκαν συμφωνίες για ορισμένα θέματα όσον αφορά την υπό όρους πρόσβαση στις ψηφιακές τηλεοπτικές υπηρεσίες επί πληρωμή 7

ότι είναι ανάγκη να καταστεί υποχρεωτική η ενσωμάτωση του κοινού ευρωπαϊκού αλγόριθμου κρυπτογράφησης (scrambling) στον κατάλληλο εξοπλισμό ευρείας κατανάλωσης στην Ευρωπαϊκή Ένωση, προκειμένου να διασφαλίζεται ότι όλοι οι φορείς παροχής τηλεοπτικών υπηρεσιών επί πληρωμή μπορούν, κατ' αρχήν, να παρέχουν τα προγράμματά τους σε όλους τους καταναλωτές ψηφιακής τηλεόρασης επί πληρωμή στην Ευρωπαϊκή Ένωση 7

ότι ενδείκνυται επίσης να προβλεφθούν διατάξεις περί διελέγχου της υπό όρους πρόσβασης στις κεφαλές των τηλεοπτικών καλωδιακών δικτύων καθώς και περί χορήγησης αδειών για τεχνολογία πρόσβασης υπό όρους στους κατασκευαστές 7

ότι ενδείκνυται η κατάργηση της οδηγίας 92/38/ΕΟΚ και η έκδοση νέας οδηγίας λόγω των εξελίξεων αυτών στην αγορά και στην τεχνολογία 7

ότι οι τεχνολογίες για προηγμένες τηλεοπτικές υπηρεσίες αναπτύσσονται ταχύτατα και είναι απαραίτητη κοινή προσέγγιση στην ανάπτυξή τους 7 ότι ανεξάρτητες και επάλληλες δράσεις από τα κράτη μέλη ενδέχεται να οδηγήσουν σε ανεπιθύμητο κατακερματισμό της αγοράς για προϊόντα και υπηρεσίες και σε αλληλεπικάλυψη των προσπαθειών 7 ότι, κατά συνέπεια, τέτοιου είδους δράσεις μπορούν να διεξαχθούν καλύτερα σε κοινοτικό επίπεδο,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα κράτη μέλη λαμβάνουν τα ενδεδειγμένα μέτρα για την προώθηση της ταχείας ανάπτυξης προηγμένων τηλεοπτικών υπηρεσιών συμπεριλαμβανομένων των υπηρεσιών τηλεόρασης ευρείας οθόνης, υψηλής ευκρίνειας και συστημάτων πλήρως ψηφιακών μεταδόσεων.

Άρθρο 2

Όλες οι τηλεοπτικές υπηρεσίες που μεταδίδονται προς τους θεατές της Κοινότητας είτε με καλώδιο, είτε μέσω δορυφόρου είτε με επίγεια μέσα πρέπει:

α) εάν είναι σε σχήμα ευρείας οθόνης και με 625 γραμμές και δεν είναι πλήρως ψηφιακές, να χρησιμοποιούν το σύστημα μετάδοσης 16 : 9 D2-MAC ή σύστημα μετάδοσης 16 : 9 απόλυτα συμβατό με το Pal ή το Secam 7

β) εάν είναι υψηλής ευκρίνειας και δεν είναι πλήρως ψηφιακές, να χρησιμοποιούν το σύστημα μετάδοσης HD-MAC 7

γ) εάν είναι πλήρως ψηφιακές, να χρησιμοποιούν σύστημα μετάδοσης τυποποιημένο από αναγνωρισμένο ευρωπαϊκό οργανισμό τυποποίησης. Εν προκειμένω, το σύστημα μετάδοσης περιλαμβάνει τα ακόλουθα στοιχεία: δημιουργία του σήματος του προγράμματος (κωδικοποίηση στην πηγή του ακουστικού σήματος, κωδικοποίηση στην πηγή του οπτικού σήματος, πολυπλεξία των σημάτων) και προσαρμογή για τα μέσα μετάδοσης (κωδικοποίηση του διαύλου διαμόρφωση και, εφόσον χρειάζεται, διασπορά της ενέργειας).

Άρθρο 3

Οι συσκευές τηλεοράσεως με οθόνη ολικής απεικόνισης ορατής διαγωνίου μεγαλύτερης των 42 cm, οι οποίες διατίθενται στην αγορά προς πώληση ή μίσθωση στην Κοινότητα, πρέπει να είναι εφοδιασμένες με τουλάχιστον μία πρίζα ανοικτής διασύνδεσης (όπως έχει τυποποιηθεί από αναγνωρισμένο ευρωπαϊκό οργανισμό τυποοποίησης) η οποία να επιτρέπει την απλή σύνδεση περιφερειακών, και ιδιαίτερα πρόσθετων αποκωδικοποιητών και ψηφιακών δεκτών.

Άρθρο 4

Όσον αφορά την πρόσβαση υπό όρους των θεατών της Κοινότητας σε εκπομπές ψηφιακών τηλεοπτικών υπηρεσιών επί πληρωμή, ισχύουν οι ακόλουθοι όροι:

α) όλος ο εξοπλισμός ευρείας κατανάλωσης, που προορίζεται για πώληση ή μίσθωση ή άλλου είδους διάθεση στην Κοινότητα, ο οποίος είναι ικανός να αποκρυπτογραφεί ψηφιακά τηλεοπτικά σήματα, πρέπει να διαθέτει την ικανότητα να επιτρέπει την αποκρυπτογράφηση τέτοιου είδους σημάτων σύμφωνα με τον κοινό ευρωπαϊκό αλγόριθμο κρυπτογράφησης (scrambling) όπως τον διαχειρίζεται ένας αναγνωρισμένος ευρωπαϊκός οργανισμός τυποποίησης 7

β) τα συστήματα πρόσβασης υπό όρους που λειτουργούν στην αγορά της Κοινότητας πρέπει να διαθέτουν την απαραίτητη τεχνική ικανότητα για μη δαπανηρό διέλεγχο στις κεφαλές του καλωδιακού συστήματος, παρέχοντας τη δυνατότητα πλήρους ελέγχου από τους φορείς εκμετάλλευσης καλωδιακής τηλεόρασης σε τοπικό ή περιφερειακό επίπεδο, των υπηρεσιών που χρησιμοποιούν τέτοιου είδους συστήματα πρόσβασης υπό όρους 7

γ) σε σχέση με την εκ μέρους των κατασκευαστών ενσωμάτωση συστημάτων πρόσβασης υπό όρους σε εξοπλισμό ευρείας κατανάλωσης:

- όταν χορηγείται άδεια σε κατασκευαστές για συστήματα πρόσβασης υπό όρους, τούτο λαμβάνει χώρα υπό προϋποθέσεις ισότιμες, εύλογες και που δεν εισάγουν διακρίσεις,

- όταν χορηγείται άδεια για συστήματα πρόσβασης υπό όρους ή όταν αυτά παρέχονται σε κατασκευαστές, τούτο γίνεται κατά τρόπο που δεν εμποδίζει την ένταξη είτε άλλου συστήματος πρόσβασης υπό όρους είτε κοινής διεπαφής, υπό την προϋπόθεση ότι πληρούνται οι σχετικές προϋποθέσεις ασφαλείας αναφορικά με το σύστημα πρόσβασης υπό όρους.

Άρθρο 5

Οι τηλεοπτικές υπηρεσίες ευρείας οθόνης 16 : 9, κατά την έννοια του άρθρου 2, οι οποίες λαμβάνονται και αναμεταδίδονται μέσω καλωδιακών τηλεοπτικών συστημάτων, πρέπει επίσης να αναμεταδίδονται μέσω των συστημάτων αυτών τουλάχιστον σε σχήμα ευρείας οθόνης 16 : 9.

Άρθρο 6

Πριν από την 1η Ιουλίου 1997 και κατόπιν κάθε δύο χρόνια, η Επιτροπή αναθεωρεί την παρούσα οδηγία και υποβάλλει έκθεση προς το Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή σχετικά με τις εξελίξεις της αγοράς και της τεχνολογίας, και ιδίως τις εξελίξεις της ψηφιακής τεχνολογίας καθώς και τις εξελίξεις της αγοράς όσον αφορά την πρόσβαση υπό όρους στις υπηρεσίες ψηφιακής τηλεόρασης. Εάν είναι αναγκαίο, η Επιτροπή υποβάλλει προτάσεις προς το Συμβούλιο για την προσαρμογή της παρούσας οδηγίας προς τις εξελίξεις αυτές.

Άρθρο 7

Η οδηγία 92/38/ΕΟΚ καταργείται εννέα μήνες μετά την ημερομηνία έναρξης ισχύος της παρούσας οδηγίας.

Άρθρο 8

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο εννέα μήνες από την ημερομηνία έναρξης ισχύος της και ενημερώνουν αμέσως σχετικά την Επιτροπή.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των διαταξεών εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 9

Η παρούσα οδηγία αρχίζει να ισχύει από την δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 10

Η παρούσα οδηγία απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 341 της 18. 12. 1993, σ. 18.

(2) ΕΕ αριθ. C 148 της 30. 5. 1994, σ. 1.

(3) Γνώμη του Ευρωπαϊκού Κοινοβουλίου της 19ης Απριλίου 1994 (ΕΕ αριθ. C 128 της 9. 5. 1994, σ. 54), κοινή θέση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. L 142 της 25. 5. 1989, σ. 1.

(5) ΕΕ αριθ. L 363 της 13. 12. 1989, σ. 30.

(6) ΕΕ αριθ. L 298 της 17. 10. 1989, σ. 23.

(7) ΕΕ αριθ. L 137 της 20. 5. 1992, σ. 17).

(8) Πρβ. πρότυπο ETSI : ETS 300 352.

(9) Πρβ. πρότυπο ETSI : ETS 300 250.

(10) ΕΕ αριθ. L 196 της 5. 8. 1993, σ. 48.

(11) Στη σύσταση 709 της ITU-R ορίζονται τα «χαρακτηριστικά εικόνας» συμπεριλαμβανομένου του σχήματος εικόνας ευρείας οθόνης 16 : 9.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. Εισαγωγή

1. Στις 16 Νοεμβρίου 1993 η Επιτροπή υπέβαλε πρόταση βασιζόμενη στο άρθρο 57 παράγραφος 2, στο άρθρο 66 και στο άρθρο 100 Α της συνθήκης ΕΚ, σχετικά με τη χρήση προτύπων για τη μετάδοση τηλεοπτικού σήματος.

2. Το Ευρωπαϊκό Κοινοβούλιο και η Οικονομική και Κοινωνική Επιτροπή έδωσαν τη γνώμη τους στις 19 Απριλίου 1994 και στις 23 Μαρτίου 1994 αντιστοίχως.

Η Επιτροπή λαμβάνοντας υπόψη της τις γνώμες αυτές, υπέβαλε τροποποιημένη πρόταση στις 25 Οκτωβρίου 1994.

3. Στις 22 Δεκεμβρίου 1994, το Συμβούλιο ενέκρινε την κοινή του θέση σύμφωνα με το άρθρο 189 Β της συνθήκης.

II. Στόχος

Η εν λόγω πρόταση αποσκοπεί στην κατάργηση της οδηγίας 92/38/ΕΟΚ και την αντικατάστασή της με νέα οδηγία, που θα παρέχει ιδίως ένα ελαστικό πλαίσιο το οποίο θα επιτρέπει να λαμβάνεται υπόψη η εξέλιξη της αγοράς και της τεχνολογίας.

III. Ανάλυση της κοινής θέσης

1. Γενικές παρατηρήσεις

Η κοινή θέση του Συμβουλίου περιλαμβάνει γενικά τις τροποποιήσεις που εισήγαγε η Επιτροπή στην τροποποιημένη της πρόταση. Το Συμβούλιο στις περιπτώσεις κατά τις οποίες θεώρησε πρέπον να μεταβάλει την πρόταση της Επιτροπής καθώς και όσον αφορά τη στάση του έναντι των τροπολογιών του Ευρωπαϊκού Κοινοβουλίου, επεδίωκε ιδίως τους εξής στόχους:

- νομοθετική ρύθμιση μόνο στον αναγκαίο βαθμό και ιδίως βάσει των αποτελεσμάτων των διαβουλεύσεων με τους παράγοντες της αγοράς,

- θέσπιση επαρκώς ελαστικού ρυθμιστικού πλαισίου, ώστε να μπορεί να λαμβάνεται υπόψη η εξέλιξη της τεχνολογίας και της αγοράς,

- διασφάλιση της ισορροπίας μεταξύ των συμφερόντων των καταναλωτών και των συμφερόντων των σχετικών οικονομικών κύκλων.

2. Ειδικές παρατηρήσεις

(Εάν δεν διευκρινίζεται άλλως, οι παραπομπές αφορούν το κείμενο της κοινής θέσης)

Δεύτερη αιτιολογική παράγραφος

Το Συμβούλιο δέχθηκε το περιεχόμενο της τροπολογίας 1 του Ευρωπαϊκού Κοινοβουλίου, αλλά έκρινε σκόπιμο να το ενσωματώσει στο τέλος της πρώτης φράσης της αιτιολογικής παραγράφου.

Όγδοη αιτιολογική παράγραφος

Πρόκειται για νέα αιτιολογική παράγραφο που εισήγαγε το Συμβούλιο προκειμένου να υπογραμμισθούν οι στοιχειώδεις απαιτήσεις τις οποίες πρέπει να πληρούν οι υπηρεσίες τηλεόρασης ευρείας οθόνης.

Δέκατη και ενδέκατη αιτιολογική παράγραφος

Το Συμβούλιο έκρινε ότι θα είναι χρήσιμο να περιληφθούν οι δύο αυτές αιτιολογικές παράγραφοι της οδηγίας 92/38/ΕΟΚ, ώστε να προσδιορίζεται η νομική κατάσταση των καλωδιακών δικτύων και των συστημάτων κεντρικής κεραίας.

12η αιτιολογική παράγραφος

Το Συμβούλιο δέχθηκε κατ' αρχήν την τροπολογία 2 του Ευρωπαϊκού Κοινοβουλίου, ακολουθώντας το κείμενο της τροποποιημένης πρότασης της Επιτροπής.

13η αιτιολογική παράγραφος

Η νέα αιτιολογική παράγραφος ανταποκρίνεται στις ανησυχίες που εξέφρασε το Ευρωπαϊκό Κοινοβούλιο με την τροπολογία 7 (βλ. κατωτέρω, παρατήρηση σχετικά με το άρθρο 2).

14η έως 17η αιτιολογικές παράγραφοι

Στην κοινή θέση έχουν ενσωματωθεί οι τέσσερις νέες αιτιολογικές παράγραφοι τις οποίες περιέλαβε η Επιτροπή στην τροποποιημένη της πρόταση προκειμένου να ρυθμίσει το θέμα της πρόσβασης υπό όρους. Το Συμβούλιο επέφερε απλώς ορισμένες δευτερεύουσες τροποποιήσεις, είτε για να προσδιορισθούν οι αναμενόμενες νομικές καταστάσεις είτε για να διατυπωθεί σαφέστερα το κείμενο.

18η αιτιολογική παράγραφος

Το Συμβούλιο συμφωνεί με τη θέση της Επιτροπής, όπως εκφράζεται στην αιτιολογική έκθεση της τροποποιημένης πρότασης, όσον αφορά την τροπολογία 3 του Ευρωπαϊκού Κοινοβουλίου. Κατά συνέπεια, δεν περιέλαβε την εν λόγω τροπολογία στην κοινή του θέση.

19η αιτιολογική παράγραφος

Όσον αφορά την τροπολογία 4 του Ευρωπαϊκού Κοινοβουλίου την οποία περιέλαβε η Επιτροπή στην τροποποιημένη της πρόταση, το Συμβούλιο έκρινε ότι η προτεινόμενη διατύπωση είναι λιγότερο πιστή προς την αρχή της επικουρικότητας, που καθιερώνεται στο άρθρο 3 Β της συνθήκης, από το κείμενο της αρχικής πρότασης της Επιτροπής. Κατά συνέπεια, διατήρησε το τελευταίο αυτό κείμενο στην κοινή του θέση.

Άρθρο 1

Το Συμβούλιο υιοθέτησε την θέση της Επιτροπής και περιέλαβε στην κοινή του θέση το πρώτο τμήμα της τροπολογίας αριθ. 5 του Ευρωπαϊκού Κοινοβουλίου «προηγμένες υπηρεσίες». Κατά τα λοιπά έκρινε σκόπιμο να διευκρινίσει ότι οι προηγμένες τηλεοπτικές υπηρεσίες περιλαμβάνουν επίσης τις υπηρεσίες που χρησιμοποιούν τα ψηφιακά συστήματα μετάδοσης.

Άρθρο 2

- στοιχείο α): το Συμβούλιο υιοθέτησε τη θέση της Επιτροπής σχετικά με την τροπολογία 6 του Ευρωπαϊκού Κοινοβουλίου, για τους λόγους που προβάλλει το εν λόγω θεσμικό όργανο στην αιτιολογική έκθεση της τροποποιημένης του πρότασης, και συνεπώς δεν δέχθηκε την τροπολογία αυτή.

- στοιχείο γ): το Συμβούλιο ενσωμάτωσε το άρθρο 3 της πρότασης της Επιτροπής στο άρθρο 2, ως νέο στοιχείο γ), ιδίως για λόγους συνοχής προς την προαναφερόμενη διευκρίνιση η οποία εισήχθη στο άρθρο 1.

Ως προς την ουσία, το Συμβούλιο έκρινε σκόπιμο να προσδιορίζεται στο κείμενο η εμβέλεια της υποχρέωσης τυποποίησης, με την απαρίθμηση των στοιχείων που αποτελούν το σύστημα μετάδοσης.

Εξάλλου, όπως αναφέρεται στην αιτιολογική παράγραφο 13, το Συμβούλιο συμφωνεί με την ανάλυση της Επιτροπής και του Ευρωπαϊκού Κοινοβουλίου όσον αφορά την ανάγκη να καθιερωθούν κατάλληλα πρότυπα πριν εισαχθούν στην αγορά οι σχετικές υπηρεσίες, αλλά δεν έκρινε σκόπιμο να περιλάβει στο άρθρο αυτό την προσθήκη που πρότεινε το Ευρωπαϊκό Κοινοβούλιο με την τροποποίηση αριθ. 7, δεδομένου ότι το παρόν κείμενο είναι κατά τη γνώμη του αρκετά σαφές, ιδίως εάν ληφθεί υπόψη η προαναφερόμενη νέα αιτιολογική παράγραφος.

Άρθρο 4

Ως προς το δεύτερο τμήμα της τροπολογίας αριθ. 7, που αφορά το θέμα της πρόσβασης υπό όρους, το Συμβούλιο ενσωμάτωσε στην κοινή του θέση το νέο άρθρο που περιέλαβε η Επιτροπή στην τροποποιημένη της πρόταση, με τις ακόλουθες δευτερεύουσες τροποποιήσεις:

- στο στοιχείο α): η μνεία του αλγορίθμου τον οποίο «διαχειρίζεται» (και όχι «τυποποιεί») ο αναγνωρισμένος οργανισμός τυποποίησης αρμόζει καλύτερα στην κατάσταση που προκύπτει από τις συμφωνίες των οικονομικών κύκλων,

- στο στοιχείο γ): η μνεία της «ενσωμάτωσης στον εξοπλισμό» απαλείφθηκε από τις δύο περιπτώσεις, δεδομένου ότι περιέχεται ήδη στο εισαγωγικό τμήμα του στοιχείου γ), η μνεία της ενσωμάτωσης στον εξοπλισμό για το ευρύ κοινό.

Το Συμβούλιο εκφράζει πράγματι την ικανοποίησή του για το γεγονός ότι οι παράγοντες της αγοράς, στα πλαίσια του ευρωπαϊκού σχεδίου «Digital Video Broadcasting - DVB» («Ψηφιακές Τηλεοπτικές Μεταδόσεις»), κατέληξαν σε συναίνεση όσον αφορά την πρόσβαση υπό όρους και ότι η Επιτροπή ενσωμάτωσε πλήρως στην πρότασή της το στοιχείο αυτό. Το νέο άρθρο 4 αντιστοιχεί ακριβώς στην προσέγγιση που προτίθενται να υποστηρίξουν οι παράγοντες της αγοράς.

Το Συμβούλιο έκρινε ότι η μονομερής τροποποίηση του περιεχομένου του κειμένου θα μπορούσε να θέσει σε κίνδυνο τη συναίνεση των παραγόντων της αγοράς και συνεπώς τον καθοδηγητικό ρόλο που έχει προς το παρόν η Ευρώπη στον τομέα της ψηφιακής τηλεόρασης, δεδομένου ότι ο ρόλος αυτός εξαρτάται από την προαναφερόμενη συναίνεση.

Πρέπει να σημειωθεί πάντως ότι, προκειμένου να αντιμετωπισθούν ενδεχόμενες εσφαλμένες εξελίξεις, το άρθρο 6 προβλέπει τη συνεχή εξέταση της εξέλιξης της αγοράς από την Επιτροπή και, εν ανάγκη, τη λήψη επειγόντων συμπληρωματικών μέτρων.

Άρθρο 5

Το Συμβούλιο προτίμησε να περιλάβει στην κοινή του θέση ελαστικότερο κείμενο, σύμφωνα με το οποίο τα καλωδιακά τηλεοπτικά συστήματα πρέπει να αναμεταδίδουν τουλάχιστον σε σχήμα ευρείας οθόνης 16:9 τις υπηρεσίες που λαμβάνουν στο σχήμα αυτό, αλλά χωρίς να αποκλείεται η αναμετάδοση σε άλλα σχήματα.

Άρθρο 6

Ως προς το τελευταίο εδάφιο του άρθρου, το Συμβούλιο συμφώνησε με την προσθήκη που εισήγαγε η Επιτροπή στην τροποποιημένη της πρόταση.

Όσον αφορά αντιθέτως την τροπολογία αριθ. 8 του Ευρωπαϊκού Κοινοβουλίου την οποία δέχθηκε η Επιτροπή, το Συμβούλιο έκρινε ότι, με τη μνεία του «νέου ρυθμιστικού πλαισίου» στο τέλος του άρθρου, θα μπορούσαν να δημιουργηθούν χωρίς λόγο αμφιβολίες στους παράγοντες της αγοράς όσον αφορά τη σταθερότητα του ρυθμιστικού πλαισίου που καθιερώνει η παρούσα οδηγία. Κατά συνέπεια, η κοινή θέση δεν ενσωματώνει την πρόταση αυτή.

Άρθρα 7 και 8

Το Συμβούλιο έκρινε ότι απαιτείται προθεσμία 9 μηνών για να τεθούν σε εφαρμογή οι διατάξεις της παρούσας οδηγίας και συνεπώς τροποποίησε την προθεσμία του άρθρου 7. Για λόγους νομικής συνοχής, η ίδια προθεσμία πρέπει να ισχύει και για το άρθρο 8. Επιπλέον, η μνεία της ημερομηνίας δημοσίευσης αντικαταστάθηκε με μνεία της ημερομηνίας έναρξης της ισχύος η οποία προσδιορίζεται πλέον στο νέο άρθρο 9.